Държавен вестник, бр. 76, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  76
генералния секретар, че приема изменението, 
и генералният секретар изпраща това уведом­
ление на всички останали Договарящи страни. 
Изменението влиза в сила по отношение на 
Договарящите страни, които са уведомили за 
приемането му, шест месеца след получаването 
на уведомлението им от генералния секретар.
3. Ако предложено изменение не е било прие­
то в съответствие с параграф 2 от този член и 
ако в рамките на дванадесетмесечния срок, 
посочен в параграф 1 от този член, по-малко от 
половината от общия брой Договарящи страни 
уведомят генералния секретар, че отхвърлят 
предложеното изменение, и ако най-малко една 
трета от общия брой Договарящи страни, но 
не по-малко от десет, го уведомят, че го прие­
мат или че желаят свикване на конференция 
за разглеждането му, генералният секретар 
свиква конференция с цел разглеждане на 
предложеното изменение или на всяко друго 
предложение, което му е било представено в 
съответствие с параграф 4 от този член.
4. Ако се свика конференция съгласно пара­
граф 3 от този член, генералният секретар кани 
на нея всички държави, посочени в член 37, 
параграф 1 от настоящата Конвенция. Той от­
правя молба към всички държави, поканени 
на конференцията, да му представят най-малко 
шест месеца преди датата на нейното откриване 
всички предложения, които те биха желали 
конференцията да разгледа в допълнение към 
предложеното изменение, и съобщава тези 
предложения най-малко три месеца преди да­
тата на откриване на конференцията на всички 
държави, поканени на конференцията.
5. (а) Всяко изменение на настоящата 
Конвенция се счита за прието, ако е прието 
с мнозинство от две трети от държавите, 
представени на конференцията, при условие 
че това мнозинство представлява най-малко 
две трети от броя на Договарящите страни, 
представени на конференцията. Генерал­ният 
секретар уведомява всички Договарящи страни 
за приемането на изменението и то влиза в 
сила дванадесет месеца след датата на това 
уведомяване за всички Договарящи страни, с 
изключение на тези, които през този период са 
уведомили генералния секретар, че отхвърлят 
изменението.
(б) Договаряща страна, която е отхвърлила 
изменение през посочения период от дванаде­
сет месеца, може по всяко време да уведоми 
генералния секретар, че приема изменението, 
и генералният секретар съобщава това на 
всички останали Договарящи страни. Измене­
нието влиза в сила за Договарящата страна, 
която е уведомила за приемането му, шест 
месеца след получаване на уведомлението от 
генералния секретар или в края на посочения 
период от дванадесет месеца в зависимост от 
това кое от двете събития настъпи по-късно.
6. Ако предложеното изменение не се счита 
за прието съгласно параграф 2 от този член и 
ако не са изпълнени условията, предвидени в 
параграф 3 от този член за свикване на кон­
ференция, предложеното изменение се счита 
за отхвърлено.
Член 42
Всяка Договаряща страна може да денонсира 
настоящата Конвенция с писмено уведомление 
до генералния секретар. Денонсирането влиза 
в сила една година след датата, на която гене­
ралният секретар е получил уведомлението.
Член 43
Настоящата Конвенция престава да бъде 
в сила, ако броят на Договарящите страни 
е по-малък от пет за период от дванадесет 
последователни месеца.
Член 44
Всеки спор между две или повече Догова­
рящи страни, който се отнася до тълкуването 
или прилагането на настоящата Конвенция 
и който страните не могат да разрешат чрез 
преговори или други средства за уреждане, 
може да бъде отнесен за решаване от Меж­
дународния съд по искане на която и да е от 
заинтересованите Договарящи страни.
Член 45
Никоя от разпоредбите на настоящата Кон­
венция не може да се тълкува като пречка за 
Договаряща страна да предприеме действия 
съгласно разпоредбите на Устава на Организа­
цията на обединените нации в съответствие с 
конкретните обстоятелства, които тя счита за 
необходими за осигуряване на своята външна 
или вътрешна сигурност.
Член 46
1. При подписването на настоящата Конвен­
ция или при депозирането на своя документ 
за ратификация, или при присъединяване към 
нея всяка държава може да декларира, че не се 
счита за обвързана от член 44 от настоящата 
Конвенция. Другите Договарящи страни не 
са обвързани от член 44 по отношение на 
Договаряща страна, която е направила такава 
декларация.
2. (а) При депозирането на своя документ 
за ратификация или присъединяване всяка 
държава декларира за целите на прилагането 
на настоящата Конвенция чрез уведомление 
до генералния секретар:
(i) кой от моделите Аa и Аb избира за 
предупредителен знак за опасност (член 9, 
параграф l); и
(ii) кой от моделите B 2а и B 2b избира за 
пътен знак „STOP“ (член 10, параграф 3).
Всяка държава може впоследствие по 
всяко време чрез уведомление до генералния 
секретар да промени избора си, като замени 
декларацията си с друга.
(б) В момента на депозиране на своя до­
кумент за ратификация или присъединяване 
всяка държава може чрез уведомление до ге­